
[bookmark: Sujet][bookmark: References]Законодателна резолюция на Европейския парламент от 19 май 2026 г. относно проекта на решение на Съвета относно приемането на програмата за изследвания на Изследователския фонд за въглища и стомана, относно многогодишните технически насоки за тази програма, относно многогодишните финансови насоки за управление на активите на Изследователския фонд за въглища и стомана и за отмяна на решения 2003/77/ЕО и 2008/376/ЕО (06417/2026 – C10-0063/2026 – 2025/0398(NLE))
(Консултация)
Европейският парламент,
–	като взе предвид проекта на Съвета (06417/2026),
–	като взе предвид член 2, втора алинея от Протокол № 37 относно финансовите последици от изтичането на срока на Договора за ЕОВС и Изследователския фонд за въглища и стомана, приложен към Договора за Европейския съюз и към Договора за функционирането на Европейския съюз, съгласно който Съветът се е консултирал с Парламента (C10-0063/2026),
–	като взе предвид член 84 от своя Правилник за дейността,
–	като взе предвид доклада на комисията по промишленост, изследвания и енергетика (A10-0130/2026),
1.	одобрява проекта на Съвета;
2.	приканва Съвета, в случай че възнамерява да се отклони от текста, одобрен от Парламента, да информира последния за това;
3.	призовава Съвета да се консултира отново с него, в случай че възнамерява да внесе съществени изменения в текста, одобрен от Парламента;
4.	възлага на своя председател да предаде позицията на Парламента съответно на Съвета и на Комисията.

